Държавен вестник, бр. 92, 2012 г., стр. 37

БРОЙ  92	
Д Ъ Р Ж А В Е Н  В Е С Т Н И К 	
СТР.  37  
2. Получаващата държава ще класифи­
цира информацията на ниво, съответстващо 
на нивото на класификация, определено от 
изпращащата държава, като заедно с това ще 
предприема и необходимите мерки за защита 
на информацията.
3. Достъпът до класифицирана информация 
ще бъде ограничен само до заинтересованите 
лица и ще бъде предоставян само на компе­
тентни, упълномощени за работа с нея органи, 
които ще я използват единствено за служебни 
цели, като условие за всички за достъп до 
тази класифицирана информация е да имат 
подходящото ниво на допуск за работа с нея.
4. Отговорността на Страните за защита 
на класифицираната информация и нейното 
неразкриване остава и след изтичането на 
срока на това Споразумение, освен ако Стра­
ните не постигнат друга договореност.
5. Страните ще зачитат патентните пра­
ва, издателските права и търговските тайни, 
свързани с областите на сътрудничество в 
обхвата на това Споразумение.
Член (8)
Отговорности на Страните във връзка с други 
международни споразумения
Правилата на това Споразумение няма да 
се отразят върху отговорностите на Страни­
те, поети по силата на други международни 
споразумения, и няма да бъдат използвани 
срещу интересите, сигурността и територи­
алната цялост на която и да е от Страните 
или други държави.
Член (9)
Правни въпроси
1. По време на своя престой в приема­
щата държава гостуващият личен състав и 
членовете на техните семейства трябва да 
съблюдават законодателството, включително 
нормативната уредба за влизане, пребиваване 
и отпътуване, като се прилага юрисдикцията 
на приемащата държава.
2. Само съдебните органи на приемащата 
държава имат изключителната юрисдикция за 
съдебен процес на гостуващия личен състав и 
членовете на техните семейства за извършени 
от тях правонарушения на територията на 
приемащата държава, наказуеми по силата 
на законодателството на тази държава, дори 
и да не подлежат на наказание по силата на 
законодателството на изпращащата държава.
3. Органите на приемащата държава трябва 
незабавно да информират съответните вис­
шестоящи органи в изпращащата държава 
или Посолството на изпращащата държава на 
територията на приемащата държава в случай 
на задържане на член от гостуващия личен 
състав или членовете на техните семейства.
4. Във всички случаи, в които съдилища­
та на приемащата държава прилагат своята 
юрисдикция върху някой от личния състав на 
изпращащата държава, изпращащата държава 
ще има правото да влезе във връзка с госту­
ващия личен състав и членовете на техните 
семейства в съответствие със законодател­
ството на приемащата държава.
5. Дейностите на гостуващия личен състав 
ще бъдат прекратени, ако са в нарушение на 
законите на приемащата държава.
Член (10)
Дисциплина
1. Изпращащата Страна може да упраж­
нява военната дисциплинарна власт, която е 
в сила съгласно законодателството є, както 
и правилата за военна дисциплина, спрямо 
военния персонал, попадащ под разпоредбите 
на законодателството за военната служба, 
намиращ се на територията на приемащата 
Страна. Старшият военен персонал на изпра­
щащата Страна разполага с правомощията да 
налага дисциплинарни военни наказания на 
своя персонал в съответствие със законови­
те и подзаконовите си актове в областта на 
военната дисциплина.
2. Гостуващият военен персонал също 
така следва да спазва правилата за военната 
дисциплина на приемащата Страна, като 
приемащата Страна може да изиска прила­
гането на военни дисциплинарни мерки по 
отношение на този персонал, информирайки 
изпращащата Страна при първа възможност 
за причината за това искане и за необходима­
та мярка. Изпращащата Страна информира 
приемащата Страна за предприетите мерки.
Член (11)
Статут на гостуващия персонал и админи­
стративни въпроси
1. Гостуващият персонал следва да се 
въздържа от всякакви разузнавателни и по­
литически действия в региона на приемащата 
Страна.
2. Членовете на гостуващия персонал и на 
техните семейства не разполагат с диплома­
тически привилегии или имунитет.
3. Гостуващият персонал не изпълнява ни­
какви други задължения освен поверените му 
съгласно разпоредбите на това Споразумение и 
съгласно прилагането на протоколите, които е 
възможно да бъдат подписани в съответствие 
с това Споразумение.
4. Гостуващият военен персонал може да 
носи униформата си на мястото си на изпъл­
няване на военната служба.
5. Изпращащата страна ще предостави 
необходимото оборудване за изпълнението на 
дейностите, свързани с това Споразумение, 
освен ако не е договорено друго.